

VLADA REPUBLIKE HRVATSKE

Zagreb, 31. siječnja 2024.

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predlagatelj:** | Ministarstvo mora, prometa i infrastrukture |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |
| --- | --- |
| **Predmet:** | Prijedlog odluke o osnivanju i imenovanju članova Stručnog povjerenstva za koncesije |

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Na temelju članka 51. stavaka 1. i 7. Zakona o pomorskom dobru i morskim lukama („Narodne novine“, broj 83/2023), Vlada Republike Hrvatske je na sjednici održanoj \_\_\_\_\_\_\_\_\_\_\_\_\_ 2024. donijela

**O D L U K U**

**O OSNIVANJU I IMENOVANJU ČLANOVA STRUČNOG POVJERENSTVA ZA KONCESIJE**

**I.**

 Ovom Odlukom osniva se Stručno povjerenstvo za koncesije koje daje Vlada Republike Hrvatske.

**II.**

 U Stručno povjerenstvo za koncesije iz točke I. ove Odluke imenuju se:

1. Marijana Iviček, Ministarstvo mora, prometa i infrastrukture, predsjednica i stalni član
2. Snježana Đurišić, Ministarstvo prostornoga uređenja, graditeljstva i državne imovine, stalna članica
3. Robert Blažinović, Ministarstvo gospodarstva i održivog razvoja, stalni član
4. Branimir Galović, Ministarstvo financija, stalni član
5. Dane Pavičić, Ministarstvo turizma i sporta, promjenjivi član
6. Tatjana Boroša Pecigoš, Ministarstvo poljoprivrede, promjenjiva članica
7. Josip Hren, Ministarstvo gospodarstva i održivog razvoja, promjenjivi član
8. Andrea Cukrov, Ministarstvo kulture i medija, promjenjiva članica
9. Ante Andreis, Ministarstvo mora, prometa i infrastrukture, tajnik.

**III.**

Stručno povjerenstvo za koncesije iz točke II. ove Odluke imenuje se na rok od četiri godine, a ista osoba može biti ponovno imenovana.

**IV.**

 Ova Odluka stupa na snagu danom donošenja, a objavit će se u „Narodnim novinama“.

Predsjednik

mr. sc. Andrej Plenković

**O b r a z l o ž e nj e**

Sukladno članku 51. Zakona o pomorskom dobru i morskim lukama („Narodne novine“, broj 83/2023)  davatelj koncesije osniva Stručno povjerenstvo za koncesije koje se sastoji od stalnih i promjenjivih članova. Kada je davatelj koncesije Vlada Republike Hrvatske, Stručno povjerenstvo za koncesije odlukom imenuje Vlada Republike Hrvatske na prijedlog ministra mora, prometa i infrastrukture.

Stručno povjerenstvo za koncesije sastoji se od stalnih i promjenjivih članova koji se imenuju se na rok od četiri godine, a ista osoba može biti ponovno imenovana. Stalni članovi Stručnog povjerenstva za koncesije su stručnjaci iz područja pomorstva, prostornoga uređenja, gospodarstva i financija, a promjenjivi iz područja turizma, poljoprivrede, zaštite okoliša i kulture.

Promjenjivi članovi Stručnog povjerenstva za koncesije sudjeluju u radu Stručnog povjerenstva s obzirom na posebnosti predmeta koncesije, a o sudjelovanju promjenjivih članova odlučuje predsjednik Stručnog povjerenstva za koncesije.

Stručno povjerenstvo za koncesije obavlja poslove pregleda i ocjene pristiglih ponuda i/ili zahtjeva za sudjelovanje, u skladu s pravilima postupka davanja koncesije. Također, prije sklapanja ugovora o koncesiji utvrđuje prijedlog odluke o davanju koncesije, prijedlog odluke o izmjeni odluke o davanju koncesije, prijedlog odluke o poništenju postupka davanja koncesije, prijedlog odluke o izmjeni odluke o poništenju postupka davanja koncesije te obrazloženja tih prijedloga kao i sve ostale radnje potrebne za provedbu postupka davanja koncesije. Stoga, predmetnom Odlukom, Vlada Republike Hrvatske osniva i imenuje članove Stručnog povjerenstva za koncesije za koje je davatelj Vlada Republike Hrvatske.